གོང་ཞུས་ཨི་ཧམ་ཀྲོཧ་ཀྲི་མཆོག་ནི་དེ་སྔ་པེ་ཅིན་མི་རིགས་གཙུག་ལག་སློབ་གྲྭ་ཆེན་མོའི་ནང་།དཔལ་འབྱོར་རིག་པའི་སློབ་དཔོན་ཆེན་མོ་ཡིན་ཞིང་།ཁོང་གིས་རྒྱ་ནག་གཞུང་ནས་ཡུ་གུར་མི་རིགས་ཐོག་གཏན་འབེབས་དང་ལག་བསྟར་བྱས་དང་བྱེད་བཞིན་པའི་སྲིད་ཇུས་ལ་སྐྱོན་བརྗོད་བྱེད་མཁན་ཞིག་ཡིན་ནའང་།ཡུ་གུར་བ་ཚོ་རྒྱ་ནག་དང་ཁ་བྲལ་མི་དགོས་པར།རྒྱ་རིགས་དང་ཡུ་གུར་མི་རིགས་རྣམས་ཕན་ཚུན་འཆམ་མཐུན་ངང་མཉམ་གནས་བྱེད་རྒྱུར་དགོངས་པ་བཞེས་མཁན་ཞིག་ཀྱང་ཡིན་པ་རེད།ཡིན་ནའང་།རྒྱ་ནག་གཞུང་གིས་སྐུ་ཞབས་ཨེལ་ཧམཏོ་ཧྭི་ཏེ་དང་ཁོང་གི་སློབ་མ་ཚོས་ཁྲིམས་འགལ་ཚོགས་པ་བཙུགས་ནས་ཤིན་ཅང་རྒྱ་ནག་ནས་ཁ་བྲལ་ཐབས་བྱས་ཡོད་ལུགས་སྐྱོན་འཛུགས་བྱས་ཡོད་པ་རེད།